স্রংস হ্রদ
স্রংস হ্রদ (ইংরেজি: Rift lake) একটি স্রংস অঞ্চলের অভ্যন্তরে চ্যুতির চলনের সাথে সম্পর্কিত অবনমনের ফলে সৃষ্ট হ্রদ। স্রংস হল মহাদেশীয় ভূত্বকের অভ্যন্তরে সম্প্রসারমান ভূগাঠনিক প্রক্রিয়াসমূহ (extensional tectonics) ধারণকারী একটি অঞ্চল। এই হ্রদগুলিকে প্রায়শই স্রংস উপত্যকাগুলির ভেতরে পাওয়া যায় এবং এগুলি অনেক গভীর হতে পারে। স্রংস হ্রদগুলিকে ঘিরে চ্যুতির সীমারেখা বরাবর বৃহৎ খাড়া ভৃগু (উল্লম্ব পর্বতঢাল) থাকতে পারে।